ประกาศกระทรวงการคลังประกาศกระทรวงการคลังเรื่องการอนุญาตให้บริษัทเงินทุนประกอบธุรกรรมCredit Linked Notes อาศัยอำนาจตามความในมาตรา ๒๐ (๖) วรรคหนึ่ง แห่งพระราชบัญญัติการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ พ.ศ.๒๕๒๒ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์ พ.ศ. ๒๕๒๒ (ฉบับที่๒) พ.ศ. ๒๕๒๘รัฐมนตรีว่าการกระทรวงการคลังอนุญาตให้บริษัทเงินทุนประกอบธุรกรรม CreditLinked Notes โดยมีเงื่อนไขและขอบเขตการทำธุรกรรมดังต่อไปนี้ข้อ ๑ ธุรกรรม Credit Linked Notes (CLN) หมายถึง ธุรกรรมที่ผู้ให้กู้ยืมเงินหรือผู้ซื้อตราสารทำสัญญากับผู้กู้หรือผู้ออกตราสารว่าตกลงจะรับโอนความเสี่ยงด้านเครดิต(Credit Risk) ของตราสารแสดงสิทธิในหนี้หรือสินทรัพย์อ้างอิง (Reference asset) ที่ออกโดยบุคคลอื่นแทนผู้กู้หรือผู้ออกตราสารโดยการนี้ผู้กู้หรือผู้ออกตราสารตกลงที่จะให้ดอกเบี้ยหรือผลตอบแทนเป็นอัตราอ้างอิงกับความเสี่ยงด้านเครดิต(Credit Risk) ของตราสารแสดงสิทธิในหนี้หรือสินทรัพย์อ้างอิง (Reference asset) นั้นข้อ ๒ บริษัทเงินทุนที่ประสงค์จะออก Credit Linked Notes เพื่อระดมเงินโดยกำหนดการชำระคืนให้อ้างอิงกับความสามารถในการชำระคืนของสินทรัพย์ใดจะต้องมีกรรมสิทธิ์ในสินทรัพย์นั้นตลอดอายุของ Credit Linked Notes โดยอายุของสินทรัพย์อ้างอิงดังกล่าวต้องไม่ต่ำกว่าอายุของCredit Linked Notesข้อ ๓ การระดมเงินโดยการออก Credit Linked Notes จะต้องเป็นการระดมเงินในรูปเงินบาทยกเว้นบริษัทเงินทุนที่ได้รับอนุญาตให้ประกอบธุรกิจปัจจัยชำระเงินต่างประเทศสามารถระดมเป็นเงินตราต่างประเทศจากผู้มีถิ่นที่อยู่นอกประเทศ(Non-resident) ได้ข้อ ๔ ให้บริษัทเงินทุนทำธุรกรรม Credit Linked Notes ได้เฉพาะกับคู่สัญญาที่มีถิ่นที่อยู่ในประเทศ(Resident) ดังต่อไปนี้๔.๑กรณีการซื้อ Credit Linked Notes ไม่ว่าสินทรัพย์อ้างอิงจะเป็นสกุลเงินบาทหรือสกุลเงินตราต่างประเทศให้บริษัทเงินทุนซื้อจากธนาคารพาณิชย์ในประเทศและบริษัทเงินทุนในประเทศเท่านั้น๔.๒กรณีการขาย Credit Linked Notes ไม่ว่าสินทรัพย์อ้างอิงจะเป็นสกุลเงินบาทหรือสกุลเงินตราต่างประเทศให้บริษัทเงินทุนขายให้กับกองทุนรวม กองทุนสำรองเลี้ยงชีพกองทุนบำเหน็จบำนาญข้าราชการ บริษัทประกันภัยและสถาบันการเงินภายใต้พระราชบัญญัติดอกเบี้ยเงินให้กู้ยืมของสถาบันการเงินที่มีรายชื่ออยู่ในรายชื่อที่แนบหนังสือของธนาคารแห่งประเทศไทยที่ สกง.(๐๕)๒/๒๕๔๓ ลงวันที่ ๒๙ พฤษภาคม ๒๕๔๓ เรื่องการขายหลักทรัพย์เงินตราต่างประเทศต่อให้ลูกค้าในประเทศทั้งนี้ ไม่รวมถึงการทำธุรกรรมดังกล่าวกับบริษัทเครดิดฟองซิเอร์ซึ่งไม่สามารถทำธุรกรรมที่เกี่ยวข้องกับการรับโอนความเสี่ยงด้านเครดิตได้ข้อ ๕ นอกจากในกรณีตามข้อ ๔ แล้วบริษัทเงินทุนที่ได้รับอนุญาตให้ประกอบธุรกิจปัจจัยชำระเงินต่างประเทศให้สามารถซื้อ/ขาย CLN กับสถาบันการเงินซึ่งมีถิ่นที่อยู่นอกประเทศและนิติบุคคลเฉพาะกิจ (Special Purpose Vehicle) ที่จัดตั้งขึ้นเพื่อทำธุรกรรม CreditLinked Notes ซึ่งมีถิ่นที่อยู่นอกประเทศได้เพิ่มเติมข้อ ๖ ในกรณีที่สินทรัพย์อ้างอิงเป็นสกุลเงินตราต่างประเทศให้บริษัทเงินทุนต้องปฏิบัติตามข้อกำหนดในหนังสือของธนาคารแห่งประเทศไทย ที่ สกง.(๐๕) ว. ๒/๒๕๔๓ ลงวันที่ ๒๙พฤษภาคม ๒๕๔๓ เรื่อง การขายหลักทรัพย์เงินตราต่างประเทศต่อให้ลูกค้าในประเทศเสมือนหนึ่งธุรกรรม Credit Linked Notes ที่มีสินทรัพย์อ้างอิงเป็นสกุลเงินตราต่างประเทศเป็นการขายหลักทรัพย์เงินตราต่างประเทศต่อให้แก่ลูกค้าในประเทศข้อ ๗ กรณี Credit Linked Notes และสินทรัพย์อ้างอิงเป็นสกุลเงินต่างกันต้องมีการทำสัญญาป้องกันความเสี่ยงจากอัตราแลกเปลี่ยนโดยจะต้องถือปฏิบัติตามหลักเกณฑ์ที่เกี่ยวกับการดำรงเงินกองทุนเพื่อรองรับความเสี่ยงของการทำสัญญาอัตราแลกเปลี่ยนและการกำหนดอัตราส่วนจำนวนเงินที่บริษัทเงินทุนให้สินเชื่อลงทุนและก่อภาระผูกพันเพื่อบุคคลหนึ่งบุคคลใดกับเงินกองทุนสำหรับคู่สัญญาดังกล่าวด้วยข้อ ๘ กรณี Credit Linked Notes และสินทรัพย์อ้างอิงเป็นสกุลเงินต่างกันไม่ให้บริษัทเงินทุนนำสินทรัพย์ซึ่งออกโดยบุคคลหนึ่งบุคคลใดมาใช้อ้างอิงสำหรับการออก Credit Linked Notes เกินร้อยละ ๒๕ ของเงินกองทุนชั้นที่ ๑ยกเว้นกรณีที่บริษัทเงินทุนนั้นไม่ต้องรับความเสี่ยงจากอัตราแลกเปลี่ยนและต้นทุนในการป้องกันความเสี่ยงที่กล่าวซึ่งรวมถึงค่าใช้จ่ายอันเกิดจากภาระในการปฏิบัติตามเครื่องมือป้องกันความเสี่ยงทั้งหมดหรือกรณีที่สินทรัพย์อ้างอิงเป็นหลักทรัพย์รัฐบาลไทยข้อ ๙ การอนุญาตข้างต้นไม่รวมถึงการทำธุรกรรม Credit LinkedNotes ที่มีสินทรัพย์อ้างอิงเป็นตราสารที่นับเข้าเป็นเงินกองทุนของสถาบันการเงินผู้ซื้อCredit Linked Notes เองและการทำธุรกรรม Credit Linked Notes ที่อ้างอิงกับกลุ่มสินทรัพย์อ้างอิงเว้นแต่จะได้รับอนุญาตจากธนาคารแห่งประเทศไทยเป็นการเฉพาะกรณีข้อ ๑๐ บริษัทเงินทุนผู้ซื้อ Credit Linked Notes นอกจากจะต้องวิเคราะห์ผู้ออก CreditLinked Notes ตามพิธีการพิจารณาสินเชื่อโดยปกติแล้วยังต้องมีการวิเคราะห์สินทรัพย์อ้างอิงและผู้ออกสินทรัพย์อ้างอิงนั้นและปฏิบัติตามพิธี การพิจารณาอนุมัติสินเชื่อโดยถี่ถ้วนพร้อมทั้งมีการจัดเก็บเอกสารหลักฐานการสอบทานและดูแลเสมือนหนึ่งเป็นการให้สินเชื่อแก่ผู้ออกสินทรัพย์อ้างอิงโดยตรงข้อ ๑๑ บริษัทเงินทุนที่จะทำธุรกรรม Credit Linked Notes ไม่ว่าจะเป็นผู้ซื้อหรือผู้ขายจะต้องมีความรู้ความเข้าใจในลักษณะธุรกรรมและความเสี่ยงที่เกี่ยวข้องเป็นอย่างดีต้องมีการกำหนดนโยบายเกี่ยวกับการทำธุรกรรม Credit Linked Notes และการบริหารความเสี่ยงที่เกี่ยวข้องไว้อย่างชัดเจนและเป็นลายลักษณ์อักษรและจะต้องได้รับความเห็นชอบจากคณะกรรมการบริษัทรวมทั้งการเปลี่ยนแปลงนโยบายจะต้องได้รับความเห็นชอบจากคณะกรรมการบริษัทก่อนทุกครั้งข้อ ๑๒ บริษัทเงินทุนที่จะทำธุรกรรม Credit Linked Notes จะต้องมีบุคลากรที่มีความรู้ความสามารถและมีระบบการบริหารความเสี่ยงที่มีประสิทธิภาพซึ่งพร้อมที่จะรองรับการทำธุรกรรมCredit Linked Notes รวมทั้งจะต้องมีการรายงานข้อมูลต่อผู้บริหารระดับสูงและคณะกรรมการบริษัทอย่างสม่ำเสมอข้อ ๑๓ บริษัทเงินทุนที่จะทำธุรกรรม Credit Linked Notes ต้องดูแลให้สัญญามีผลบังคับตามกฎหมายข้อ ๑๔ บริษัทเงินทุนที่ทำธุรกรรม Credit Linked Notes จะต้องปฏิบัติตามหลักเกณฑ์การกำกับดูแลธุรกรรมนี้ตามที่ธนาคารแห่งประเทศไทยประกาศกำหนดข้อ ๑๕ บริษัทเงินทุนจะต้องบันทึกบัญชีธุรกรรม Credit LinkedNotes ให้ถูกต้องตามมาตรฐานบัญชีและจัดทำรายงานข้อมูลการทำธุรกรรม Credit Linked Notes ตามแบบรายงานที่ธนาคารแห่งประเทศไทยกำหนดจัดส่งมายังส่วนควบคุมการแลกเปลี่ยนเงิน สายตลาดการเงิน ธนาคารแห่งประเทศไทยภายใน๗ วันนับจากวันสิ้นเดือนของทุกเดือนข้อ ๑๖[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๑๒ เมษายน พ.ศ. ๒๕๔๖ร้อยเอก สุชาติ เชาว์วิศิษฐรัฐมนตรีว่าการกระทรวงการคลังสุภาพร/พิมพ์๑๑ กรกฎาคม ๒๕๔๖นิลวรรณ/ปาจรีย์ผู้จัดทำ๑๖ กรกฎาคม ๒๕๔๖สุภาพร/พิมพ์๑๐ กรกฎาคม ๒๕๔๖นิลวรรณ/ปาจรีย์ผู้จัดทำ๑๖ กรกฎาคม ๒๕๔๖[๑]รก.๒๕๔๖/พ๔๗ง/๑/๒๓ เมษายน ๒๕๔๖